AAP सांसद संजय सिंह के घर पर कुछ लोगों ने कालिख पोती
आम आदमी पार्टी के नेता और राज्यसभा सांसद संजय सिंह के घर पर कुछ लोगों ने आज कालिख पोत दी। यह घटना संजय सिंह के नॉर्थ एवेन्यू स्थित घर पर हुई।
नई दिल्ली: आम आदमी पार्टी के नेता और राज्यसभा सांसद संजय सिंह के घर पर कुछ लोगों ने आज कालिख पोत दिया। यह घटना संजय सिंह के नॉर्थ एवेन्यू स्थित घर पर हुई। संजय सिंह ने इस मामले को अयोध्या लैंड डील से जोड़ा है। आपको बता दें कि संजय सिंह राम जन्मभूमि ट्रस्ट के द्वारा खरीदी गई जमीन में खोटाले का आरोप लगाते आ रहे हैं। संजय सिंह ने ट्वीट कर कहा है कि मेरे घर पर हमला हुआ है। उन्होंने लिखा-'कान खोलकर सुन लो भाजपाइयों चाहे जितनी गुंडागर्दी कर लो प्रभु श्री राम के नाम पर बनने वाले मंदिर में चंदा चोरी नही करने दूँगा। इसके लिए चाहे मेरी हत्त्या हो जाय।'